
Narva Linnavalitsuse 01.12.2010 korralduse nr 1501-k
„Munitsipaaleluruumi Energia tänav 1-28 Narvas


võõrandamisele mittekuuluvaks tunnistamine“ kehtetuks tunnistamine

1.  Asjaolud ja menetluse käik

Narva linna omandis on kahetoaline korter aadressil Energia tänav 1-28, Narva (üldpind 38,8 m2), mis on praegusel ajal asustamata.
Eelnimetatud munitsipaaleluruum on Narva Linnavalitsuse 01.12.2010 korraldusega nr 1501-k tunnistatud võõrandamisele mittekuuluvaks kehtestatud korras üürile andmiseks.

Kõnealuse munitsipaaleluruumi tehniline seisund on praegu ebarahuldav ja nõuab omanikult edasiseks üürile andmiseks investeeringute tegemist. 

Narvas Energia tn 1-28 asuva asustamata munitsipaaleluruumi edasist käsutamist arutati 20.07.2023 toimunud Narva Linnavalitsuse eluasemekomisjoni koosolekul. Komisjon, võttes arvesse nimetatud korteri üldandmeid, iseloomustust ja tehnilist seisukorda, otsustas teha Narva Linnavalitsusele ettepaneku võõrandada kõnealune munitsipaaleluruum avalikul enampakkumisel ning tunnistada kehtetuks Narva Linnavalitsuse 01.12.2010 korraldus nr 1501-k „Munitsipaaleluruumi Energia tn 1-28 Narvas võõrandamisele mittekuuluvaks tunnistamine“. 

2. Õiguslikud alused
Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
3. Otsus

Tunnistada kehtetuks Narva Linnavalitsuse 01.12.2010 korraldus nr 1501-k „Munitsipaaleluruumi Energia tänav 1-28 Narvas võõrandamisele mittekuuluvaks tunnistamine“.

4. Rakendussätted

4.1. Korraldus jõustub seadusega sätestatud korras.
4.2. Narva Linnakantseleil teha korraldus teatavaks Narva Linnavalitsuse Linnamajandusametile ja SA-le Narva Linnaelamu.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

